GiliGold/VAD_KnessetCorpus huggingface dataset:
נעה בן שבת:
הם לא אומרים שתסתירו את זה
נעה בן שבת:
 הם אמרו שזה מעיד על כך שהם גם פוגעים בזכויות העובדים
רועי קרת:
אני אסביר
רועי קרת:
 שימת הרכיב הזה בתלוש פוגעת בהפרשות
נעה בן שבת:
רגע
נעה בן שבת:
 יש פה שתי שאלות
נעה בן שבת:
 יש שאלה אחת האם מגיע לעובד הזר שגר בבית המטופל דמי נסיעות או לא
נעה בן שבת:
 זו נקודה אחת
נעה בן שבת:
 ואתה אומר לא מגיע לו דמי נסיעות, אין שום סיבה
נעה בן שבת:
 כי באמת צו ההרחבה לא אמור לתת לו אם הוא לא נוסע בכלל
נעה בן שבת:
 אז אין סיבה לתת לו את דמי הנסיעות
נעה בן שבת:
 ואתה אומר הביטוח הלאומי היה צריך כבר להתערב בשלב הזה ולהפסיק את התשלום הזה
נעה בן שבת:
 ככל שמדובר בעובדים זרים בכלל לא לשלם את הרכיב הזה
נעה בן שבת:
      הם אומרים אנחנו הגענו לבקרות האלה כבקרות על שכר, אם שכר העובדים משולם
נעה בן שבת:
 ובבקרות על שכר העובדים ראינו שהדבר הזה בעצם גורע משכר העובדים
נעה בן שבת:
 כי משולמים להם סכומים שהיו אמורים להיות משולמים כשכר, משולמים להם כדמי נסיעות ואז הם גם לא מקבלים הפרשות על הסכומים האלה
נעה בן שבת:
 ובעצם זכויותיהם נפגעות
נעה בן שבת:
 אז זה שתי שאלות
נעה בן שבת:
 הן קשורות ביחד, בשניהם נעשה שימוש לרעה באותו רכיב של דמי נסיעות, אבל הן בעצם שאלות נפרדות
נעה בן שבת:
      אתה בעצם שואל את הביטוח הלאומי למה לא הלכתם לשאלת היסוד
נעה בן שבת:
הם היו צריכים להגיד לא משלמים בכלל דמי נסיעות, צריך להוריד את הרכיב הזה
רועי קרת:
אדוני, זה המכרז
רועי קרת:
 זה החוזה
אליהו מרידור:
 המכרז מדבר - - -
רועי קרת:
אני אומר שעשינו טעות בחוזה
אליהו מרידור:
לא, לא, שני דברים
רועי קרת:
אנחנו בשביל זה רוצים להוציא חוזה חדש
אליהו מרידור:
א', המכרז מדבר על תשלום לעובד ישראלי
אליהו מרידור:
 מחריג לא לזר
אליהו מרידור:
 מחריג
אליהו מרידור:
 ב', יש לכם סעיף שבו אתם אמורים לדייק את התשלום
רועי קרת:
אני אשמח אם היועצת המשפטית שלכם תראה לי איפה הוא מחריג עובדים זרים, אני לא מכיר את זה
נעה בן שבת:
אני מבינה שאתה אומר שההחרגה הזאת נעשתה באגרת רק?
אליהו מרידור:
 תקשיבו שנייה
רועי קרת:
במכרז אין את ההבחנה הזאת
נעה בן שבת:
לא, אבל הראית שקף שבו יש את ההבחנה הזאת
נטלי גבאי לוי:
אבל זה לא המכרז
רועי קרת:
זה לא המכרז
רועי קרת:
 זה לא מעניין את החברות מה אני מציג
אליהו מרידור:
מה זה?
נעה בן שבת:
זו האגרת?
רועי קרת:
זה משהו מתוך האתר שלנו
רועי קרת:
 במכרז זה לא כתוב
רועי קרת:
 במכרז אין את ההבחנה הזאת
אליהו מרידור:
במכרז אין את ההבחנה כי העובדים הזרים לא חלק מאותו מכרז
רועי קרת:
יכול להיות
רועי קרת:
 אבל אני אומר, אדרבא, מראש זה היה 80% מתוך ידיעה שיהיו כאלה שישלמו להם יותר ויהיו כאלה שישלמו להם פחות
רועי קרת:
 לכן הקראתי את השורה הזאת מתוך פסק הדין של אוקון
רועי קרת:
 צריך לראות את התעריף הכולל
רועי קרת:
 משום שכשאני אומר למה לפלוני לא שילמת? הוא אומר בסדר, לפלוני לא שילמתי אבל לאלמוני שילמתי כפול
רועי קרת:
 ולכן נתת פר שעה
אליהו מרידור:
תקשיב, כל מי שרוצה - - -
רועי קרת:
אני רק אומר לאדוני מה אומרים לי כשאני שואל את השאלה הזאת
אליהו מרידור:
מי זה אומרים?
רועי קרת:
חברות הסיעוד בבית המשפט
רועי קרת:
 ומה לעשות שלפעמים הוא מקבל את הטענה הזאת
אליהו מרידור:
זכותי כגורם משלם לקבל את זה שמית, על פי אוכלוסייה, על פי אותו חתך העסקה
אליהו מרידור:
 מה זאת אומרת?
נעה בן שבת:
למה אין לכם בקרות אישיות?
אליהו מרידור:
אולי הוא יבקש לשלם בתוך האחוז גם את שכר הנסיעות של המנהלים הבכירים שיש להם רכב יוקרה?
נטלי גבאי לוי:
הבקרות הן פרסונליות
נטלי גבאי לוי:
 כשעושים בקרה על חברה X או Y אנחנו יודעים איזה עובדים אנחנו מבקרים
אליהו מרידור:
 וכך עליתם שפוגעים בזכויותיהם על ידי כך שהם מנפחים את עלות, את רכיב הנסיעות
אליהו מרידור:
נכון? משכך, אתם יודעים לגבי איזה כמות של עובדים זרים מדובר שאתם מעבירים להם תשלום
אליהו מרידור:
 אבל הם לא מוציאים אותו
אליהו מרידור:
 זאת אומרת שיש פה חטא על פשע
אליהו מרידור:
 פעם אחת הם מקבלים מכם כסף שלא מוצא, פעם שנייה הם, זה פשוט זיוף
אליהו מרידור:
 קוראים לזה זיוף
אליהו מרידור:
 נציגת הלשכה המשפטית, משרד המשפטים?
רועי קרת:
אדוני, אני אזמין אותך
רועי קרת:
 הולך להיות דיון בנובמבר, אני אזמין אותך
רועי קרת:
 כדאי שתהיה שם
אליהו מרידור:
אני אשמח
רועי קרת:
משום שמה שאדוני עכשיו אמר חברות הסיעוד אומרות, אני אגיד לך מה הן אומרות
רועי קרת:
 הייתי שם, שמעתי
רועי קרת:
 הן אומרות העובדים האלה, לפחות חלקם, כן נוסעים
רועי קרת:
 יש להם דירות קהילתיות
אליהו מרידור:
מה יש להם?
רועי קרת:
יש להם דירות קהילתיות
אליהו מרידור:
 באיזו תדירות הם נוסעים?
רועי קרת:
לא יודע
אליהו מרידור:
אז הנה, אז אני עונה
אליהו מרידור:
 אם הם יוצאים זה פעם בשבוע, הם מקבלים על זה דמי כיס באופן עצמאי מהמשפחה
אליהו מרידור:
 שדמי הכיס האלה צמודים למדד
אליהו מרידור:
 אוקיי? מה הם אומרים אותי לא מעניין
אליהו מרידור:
 מה הם אומרים אותי לא מעניין
אליהו מרידור:
 אני הגורם המשלם, אני יושב על השלטר של כספי המדינה
אליהו מרידור:
 אני מפעיל שכל ישר ונקי ואומר להם תספרו מה שבא לכם, עליי לא תעבדו
אליהו מרידור:
 זה כסף שאתם לא מוציאים אותו
אליהו מרידור:
 א', לא ממשיך לשלם לכם אותו
אליהו מרידור:
 ב', אני רוצה לבדוק אחורה
אליהו מרידור:
 ג', אני רוצה לוודא שאתם לא ממשיכים לרשום סעיפים רק בשביל לחמוק מהפרשות לאותם עובדים
אליהו מרידור:
      כשאומרים "עשיית עושר שלא במשפט" בדיוק לזה מתכוונים
אליהו מרידור:
 בדיוק לזה מתכוונים
אליהו מרידור:
 יש עוד המון המון שאלות
אליהו מרידור:
 אני מנסה להבין מכם אם ברור לכולי עלמא, לכולי עלמא, שכל אותם 40,000 עובדים זרים שגרים בבית המטופל לא מקבלים כסף על נסיעות, כי אין להם את ההוצאה הזאת
אליהו מרידור:
 ההוצאה הזאת לא מתקיימת לעניינם
אליהו מרידור:
 איך אתם משלמים מיליארדי שקלים מכספי משלם המיסים? 15 שנים
אליהו מרידור:
 איך אתם ישנים עם זה בלילה? פרומיל מזה, פרומיל מזה תנו לי לתת לאותם קשישים סיעודיים, תראו איך אנחנו מאריכים את השנים שלהם
אליהו מרידור:
 אתה מסתפק בתשובה? הוא בעל עניין
אליהו מרידור:
 הוא עושה מיליונים על חשבוננו
אליהו מרידור:
 איך הוא לא ייתן לנו תשובות מצוצות מהאצבע?      תתחילו לתת לי תשובות לכל הפחות מניחות את הדעת, שהולמות את מעמדכם ואת כישוריכם
רועי קרת:
אדוני, אלה התשובות שיש לי
רועי קרת:
 אדוני יכול לומר שהתשובות לא מקובלות עליו
רועי קרת:
 אין לי תשובות אחרות
אליהו מרידור:
טוב, תקשיב
אליהו מרידור:
 אני דורש ממך עכשיו לקבל החלטה לעצירה מנהלית, באופן מיידי, ברגע זה, של אותם סעיפים שמ-day one לא מתקיימים
אליהו מרידור:
 אני מבקש את התייחסותך
אליהו מרידור:
 אתה יכול לחכות כמה רגעים
אליהו מרידור:
 כי נמצא איתנו בזום יושב ראש איגוד נותני שירותי הסיעוד, מר דורון רז, שמזה כמה פגישות פוטנציאליות שבסוף לא התקיימו, לא הזדמן לו להגיע
אליהו מרידור:
 אבל לפחות הוא איתנו פה בזום
אליהו מרידור:
 אני אשמח להקשיב לאדוני בנושא הזה בבקשה
דורון רז:
בנושא הזה
דורון רז:
 בוקר טוב לכולם
אליהו מרידור:
בוקר אור, שבוע מבורך
דורון רז:
אני מצטער להוריד את ההתלהבות שקיימת בחדר בכמה סעיפים:      הסעיף הראשון, תלושי השכר שביטוח לאומי בודק אצלנו מכילים תעריף של נסיעות, קודם כל
דורון רז:
 דבר שני, אנחנו פנינו לביטוח לאומי ואמרנו להם לפני שנים אין לנו בעיה לא לשלם נסיעות, אם אתם רוצים, לעובדים זרים
דורון רז:
 תנו לנו התחייבות של שיפוי אם יתבעו אותנו קו לעובד או גורם אחר
דורון רז:
 כי ההתייחסות במדינת ישראל לעובדים זרים שזכויותיהם זהה לעובדים ישראלים
דורון רז:
 בית משפט מחר, בית דין לעבודה, יכול להגיד שלעובד הזר שנסע ביום שישי לחופשה לסוף שבוע מגיע לו 250 שקלים נסיעות לחודש, הן מכסות את זה
דורון רז:
      לצורך העניין של הזכויות הסוציאליות והאמירה כאילו יש סעיפים פיקטיביים
אליהו מרידור:
עוד לא הגעתי לשם, למה אתה מקדים?
דורון רז:
התעריף לשעה של ביטוח לאומי - - -
אליהו מרידור:
אדוני, אדוני, לאט לאט
אליהו מרידור:
 מר רז, לאט לאט, ברשותך
דורון רז:
רגע, תן לי לסיים
אליהו מרידור:
 אתה תדבר רק על מה שאני בוחר
אליהו מרידור:
 אני מבקש התייחסות, בוא
דורון רז:
אני עונה לך על מה שאתה בוחר
דורון רז:
 אני אענה לך על מה שאתה בוחר
דורון רז:
 על מה שאתה בוחר אני אענה לך
אליהו מרידור:
בוא, אני קיבלתי ממך המלצה חמה
אליהו מרידור:
 אני קיבלתי ממך המלצה חמה ואני משתמש בה
אליהו מרידור:
 אני מוריד את ההתלהבות שלי ושל כל הנוכחים כאן
דורון רז:
יפה מאוד
אליהו מרידור:
ואני מעביר לך המלצה מצידי, באופן הדדי
אליהו מרידור:
 שתה כוס מים קרים, אל תילחץ, זה לא משדר טוב
אליהו מרידור:
 לאט לאט, תענה לי תשובה direct, רק על מה שאני שואל
אליהו מרידור:
 בסדר? שאלה
דורון רז:
אני יכול לענות?
אליהו מרידור:
א', אם אפשר בבקשה לקבל את אותן פניות שלכם למוסד לביטוח לאומי בנושא, אני מחכה
אליהו מרידור:
 תאמר לי אבל כמה זמן אני מקבל
אליהו מרידור:
 כי כל אותן בקשות מאז לא קיבלתי התייחסות
אליהו מרידור:
 כמה זמן אתה צריך בשביל לשלוח לי את ההתכתבויות שלך, בפניות שלך למוסד לביטוח לאומי בנושא? כמה זמן?
דורון רז:
הדברים נאמרו בפגישות שלנו עם המוסד לביטוח לאומי
אליהו מרידור:
 בוא, בוא, תהיה קצת רציני, מר רז
אליהו מרידור:
 מר רז, אתה פונה לביטוח הלאומי בפגישות בעלמא? נו, באמת
דורון רז:
שנייה אחת
דורון רז:
 תראה, אם לא תיתן לי לדבר, אני יכול לא לדבר בכלל
אליהו מרידור:
 אז רק תענה לי על מה שאני שואל
דורון רז:
אז תן לי לסיים את דבריי
דורון רז:
תן לי לסיים את דבריי
אליהו מרידור:
אתה אומר שההצעות שלכם לביטוח לאומי נאמרו בעל פה ולא בכתב?
דורון רז:
אתה יכול לתת לי לסיים?
אליהו מרידור:
כן, אבל אני רק שואל את השאלה
דורון רז:
אני, אני, אתה יכול לתת לי לסיים?
אליהו מרידור:
כן, אבל רק תענה לי על השאלה
דורון רז:
אל תוציא אותי מקו התשובה
אליהו מרידור:
 אבל רק שאלה פשוטה
דורון רז:
תראה, כל הטענות - - -
אליהו מרידור:
לא, אבל אפשר רק תשובה פשוטה על מה ששאלתי
דורון רז:
אני רוצה להגיד את מה שאני רוצה להגיד
דורון רז:
 אתה יכול לתת לי להגיד?
אליהו מרידור:
לא, אבל איך אני אלמד? אני צריך שתענה לי על מה שאני שואל
דורון רז:
תאמין לי שממה שאני אגיד אתה תלמד
דורון רז:
 תאמין לי שממה שאני אגיד תלמד
אליהו מרידור:
 אבל אתה יכול בבקשה רק לענות לי קודם? רק שאלה
אליהו מרידור:
 אמרת משהו, אני רק רוצה להבין שהבנתי אותך נכון
אליהו מרידור:
 יש לי קצת בעיית שמיעה, סליחה, אם אתה יכול לדבר בקול רם
דורון רז:
תחזור על שאלתך
אליהו מרידור:
 אדוני אמר שהוא יזם פנייה לביטוח הלאומי
אליהו מרידור:
להציע להפסיק לשלם לעובדים על נסיעות, תכף נדבר על זה, אם הם יתנו לחברות הסיעוד באמצעות האיגוד מכתב שיפוי שבמידה והם ייתבעו בבית משפט על ידי קו לעובד ושאר העמותות הרלוונטיות, בגין כך שהם לא מפרישים על סעיף נסיעות כנדרש, הואיל והם נוסעים בסופי שבוע לדירות קהילתיות
אליהו מרידור:
 אני שואל את אדוני אם אפשר לקבל אסמכתאות לאותן פניות שלהם לביטוח לאומי עם התשובות של ביטוח לאומי
דורון רז:
אני אבדוק
דורון רז:
 אין לי לפניי בעניין
דורון רז:
 אני אבדוק ואני אענה לך
אליהו מרידור:
הבנתי, אוקיי
דורון רז:
כרגע אני אענה לך
אליהו מרידור:
כי בטעות, כי בטעות הבנתי מדבריך, אין בעיה, אני מאוד שמח שאתה מבהיר את זה
אליהו מרידור:
 כי בטעות הבנתי מדבריך שאתה רק אמרת את זה ולא כתבת
אליהו מרידור:
 אז בוא נעבור הלאה
אליהו מרידור:
 תמשיך, תסיים את תשובתך ואז תהיה לי עוד שאלה
דורון רז:
לא, יש היתכנות
דורון רז:
 כי היו נוכחים גם עורכי דין
דורון רז:
 יש היתכנות כי יש תיעוד לזה
דורון רז:
 אם יהיה לי, אני אעביר לך
דורון רז:
 בכל מקרה, כרגע התייחסות לעובדים זרים - - -
אליהו מרידור:
ומי בביטוח הלאומי?
דורון רז:
- - - לבחינת זכויות הם כמו לעובדים ישראלים
דורון רז:
 והטענה כאילו אנחנו משלמים סעיפים פיקטיביים היא הזויה, מכיוון שהכסף שמשולם לעובד - - -
אליהו מרידור:
לא, לא, זה לא בשקף הזה בכלל, אדוני
דורון רז:
- - - בביטוח לאומי, רגע אחד
אליהו מרידור:
לא, זה לא בשקף הזה, למה אתה מתערב?
דורון רז:
רגע אחד
דורון רז:
 אני, תראה, אתה מפריע לי ואתה לא נותן לי לסיים
אליהו מרידור:
בבקשה, אז בוא, אז יאללה, נו
דורון רז:
התעריף הבסיסי שביטוח לאומי משלם לנו כולל זכויות סוציאליות רק על התעריף הבסיסי ולא על סעיפים נלווים
דורון רז:
 התשלום של נסיעות הוא לא פיקטיבי כי לא משלמים עליו זכויות סוציאליות
דורון רז:
 כי על הסכום הזה ביטוח לאומי מעולם לא שילם לנו זכויות סוציאליות
דורון רז:
זאת אומרת, לא נשארו לי הזכויות הסוציאליות של ה- 250 שקלים אצלי בכיס
דורון רז:
לא קיבלתי אותם ולא שילמתי אותם
אליהו מרידור:
צודק
אליהו מרידור:
 צודק
דורון רז:
יכולתי, אם לא הייתי משלם לעובד את הנסיעות בתלוש יכולת להגיד שיש לך - - -
אליהו מרידור:
מר רז, אתה צודק אבל
דורון רז:
יכולת להגיד שיש לך - - -
אליהו מרידור:
אבל אין בינינו מחלוקת, אתה צודק
אליהו מרידור:
 אין בינינו ויכוח
דורון רז:
יכולת להגיד יש לך סכומים פנטסטיים של 150 מיליון שקלים לשנה שהכנסתי אותם לכיס
דורון רז:
 זו לא המציאות
אליהו מרידור:
לא, חלילה וחס
דורון רז:
הכסף הועבר, הכסף הועבר לעובד
אליהו מרידור:
תכף נדבר על זה
דורון רז:
הכסף הועבר לעובד
דורון רז:
עכשיו השאלה היא, האם, השאלה היא האם הייתי צריך להעביר לו או לא הייתי צריך להעביר לו
דורון רז:
 זה נמצא בבית משפט
דורון רז:
 אני חושב שאם ביטוח לאומי היה נותן לנו לפני שנים מכתב שהוא לוקח על עצמו כל תביעה שניתבע, לא היינו משלמים
דורון רז:
 לא היינו מקבלים, לא היינו משלמים
דורון רז:
 אין על זה שום זכויות סוציאליות
דורון רז:
 זה לא התווסף לתעריף ולא כלום
אליהו מרידור:
טוב, אז תראה
אליהו מרידור:
 ראשית, אני מאוד מאוד מודה לך, אתה ביארת לי פה כמה נקודות
אליהו מרידור:
 אני לרגע לא אומר חלילה שיש לי איזה שהיא הבנה שהביטוח הלאומי לכאורה לגבי אותם 2
אליהו מרידור:
84 - - -
דורון רז:
אתה כבר אמרת שגנבנו את הכסף
דורון רז:
 האשמת אותנו בהאשמות חמורות מאוד
אליהו מרידור:
 אל תיקח את זה לכאלה מקומות
דורון רז:
למה? זה מה שאמרת
דורון רז:
גם עכשיו אמרת שהכסף נשאר אצלנו בכיס
דורון רז:
 זה לא נכון
דורון רז:
 הכסף הועבר לעובד
אליהו מרידור:
אתה עכשיו מאלץ אותי לדלג כמה שאלות
דורון רז:
השאלה היא אם היינו צריכים להעביר לו או לא היינו צריכים להעביר לו
אליהו מרידור:
אז אתה עכשיו, אתה מאלץ אותי לקפץ בכמה שאלות קדימה
אליהו מרידור:
 אני מחזיק בידיי כמות לא מבוטלת של תלושי העסקה של עובדים זרים שמועסקים דרך חברות הסיעוד והעמותות הרלוונטיות
אליהו מרידור:
 באף אחד מהם אין אפילו אות מסעיף נסיעה
אליהו מרידור:
 ואפילו לא פרומיל
אליהו מרידור:
 תסביר לי איך זה יכול להיות
דורון רז:
אני לא יודע
דורון רז:
אני לא רואה מה שיש לפניך
דורון רז:
 אני יודע מה שאני ראיתי
דורון רז:
 אני יודע מה שאני נתתי לך
דורון רז:
 אני לא ראיתי שום דבר מה שיש לך עכשיו על השולחן, שאתה אומר שיש לך
דורון רז:
 אני יודע שלפי החוק במדינת ישראל, דינו של עובד זר, זכויותיו הם כמו לכל עובד ישראלי
אליהו מרידור:
צו ההרחבה לא רלוונטי
דורון רז:
אם אני לא אשלם לעובד ישראלי נסיעות - - -
אליהו מרידור:
אבל זה מסביר לי, אדוני היועץ המשפטי למוסד לביטוח לאומי, שהמצב הרבה הרבה יותר חמור
דורון רז:
דרך אגב, דרך אגב, רק תוספת
אליהו מרידור:
המצב הרבה הרבה יותר חמור
דורון רז:
ההסדר שלנו עם ביטוח לאומי - - -
אליהו מרידור:
שנייה, שנייה, אתה ממש סייעת לי מר רז
דורון רז:
- - - כולל בתוכו עובדים זרים
אליהו מרידור:
מר רז, אתה ממש סייעת לי
אליהו מרידור:
 אני מקווה שתוכל לסייע לי ככה בהמשך
דורון רז:
אוקיי
אליהו מרידור:
אדוני, המצב הרבה יותר חמור מכפי שחשבתי אפילו כשהתחלתי את הדיון הזה
אליהו מרידור:
 אומר לך נציג הגורם המקבל, המשופה, שביוזמתם פנו אליכם ואמרו לכם אנחנו מבקשים, מציעים לא לשלם לנו את הסעיף ואותו לא נשלם למועסקים, אם רק תתנו לנו מכתב שיפוי שבמידה ויהיה מי שיתבע אותם, אז אתם תשפו אותם
אליהו מרידור:
      ואני שואל שאלה, מכתב שיפוי יקר יותר מכמה מיליארדים? אפילו לא נדרשת לצו מניעה
רועי קרת:
אני לא מכיר פנייה כזאת
רועי קרת:
 יכול להיות שהיא נעשתה - - -
אליהו מרידור:
לא, יכול להיות שהגב' גבאי תסייע לנו
דורון רז:
לא, זה נעשה עם קודמתה, עם - - -
נטלי גבאי לוי:
אנחנו לא מכירים פנייה כזאת
אליהו מרידור:
אה, את גם לא מכירה, הבנתי
נטלי גבאי לוי:
אנחנו לא מכירים
נטלי גבאי לוי:
 ותוך כדי דיון אנחנו גם בודקים ולא מכירים
נטלי גבאי לוי:
וקצת יש איזה שהיא בעייתיות
אליהו מרידור:
מכיוון שאתה מאוד מאוד מסייע לי, מאוד מאוד, דבר שיקל גם על השאלות שאני אצטרך לשאול אותך בעתיד
אליהו מרידור:
 אז אני שוב פעם שב ומודה לך אדוני
אליהו מרידור:
 ואני אשמח אם תוכל בבקשה, עד שתמצא את אותם מסמכים, לשתף אותנו מיהם המעורבים בפניות
אליהו מרידור:
 מיהם עורכי הדין מצידכם ומיהם הפקטורים במוסד לביטוח לאומי שאליהם העברתם את ההצעה שלכם
רועי קרת:
אני אומר לאדוני יותר מזה
רועי קרת:
 רז, אם ההצעה הזאת עדיין על הפרק מבחינתך, אנחנו נשקול אותה
רועי קרת:
 אדוני פספס קטע חשוב
רועי קרת:
 אם ההסכמה שלהם
אליהו מרידור:
אז מה הטעם בדיון לפני שנה? למה צריך צו מניעה?
רועי קרת:
עדיין בתוקף, אז אנחנו נבחן אותה
אליהו מרידור:
למה צריך לבחון? אה, גם זה לבחון? עברנו 15 שנה
אליהו מרידור:
 לא, שנייה, חבר'ה, תעצרו
רועי קרת:
רגע, אדוני
אליהו מרידור:
לא, לא, לא, לא
אליהו מרידור:
 גם ליכולת ההכלה שלי יש גבול
אליהו מרידור:
 אל תטעו בי
אליהו מרידור:
 אל תטעו בי, חברים
אליהו מרידור:
 לא יכול להיות שעד שמגיע, יש לנו נס
אליהו מרידור:
 נס
אליהו מרידור:
 אפילו החוקרים המוכשרים ב-ממ"מ יכולים להיות מופתעים
אליהו מרידור:
 הגורם המשופה פונה פה בשידור חי ואומר כבר הצענו, אל תעבירו לנו ולא נעביר הלאה
אליהו מרידור:
 רק תנו לנו מכתב שיפוי
אליהו מרידור:
 ואנחנו אומרים לכם עכשיו
אליהו מרידור:
 אתה אומר פנינו בעניין ועתרנו לבית המשפט וקיבלנו צו מניעה ובאיחור של 14 שנה
אליהו מרידור:
 והנה, היום הוא אומר 'כן' ואתה אומר אני מוכן לשקול את זה? אתה לא אומר ברגע הזה, הנה, כבר יש לך כבר מייל, תחתום לי עליו?
רועי קרת:
כיוון שאני עוסק בסכסוכים על החברות יותר שנים מאדוני, אני שואל את האדון רז האם ההסכמה שלו שניתנה אז לכאורה עדיין בתוקף
רועי קרת:
 זה מה ששאלתי
אליהו מרידור:
 ואז תגיד ש-לכשכן היא כבר נכנסה באופן מיידי, הרגע, היא קיבלה נפקות
רועי קרת:
אדוני, זאת לא החלטה שלי
רועי קרת:
 למוסד יש מנהלה, אני היועץ המשפטי
אליהו מרידור:
אני יכול להמתיק איתך סוד?
רועי קרת:
נו?
אליהו מרידור:
אני - - - לגורמים בכירים עד בכירים מאוד במוסד לביטוח לאומי כמה הצעות, שבשל הייעוץ המסור המשפטי שהם קיבלו, הם בלמו ונבלמו מהם וגם שינו את הגישה
אליהו מרידור:
 אז לבוא ולהגיד שצריך להתייעץ, לא, לא, תקשיבו
אליהו מרידור:
 אדוני, פשוט, אני שואל אותך שאלה
אליהו מרידור:
 אוקיי, אין בעיה
אליהו מרידור:
 תעלו בבקשה את המנכ"לית לשיחה עכשיו
רועי קרת:
את כל המנהל
אליהו מרידור:
סליחה?
רועי קרת:
לא אדוני, לא נעלה את המנכ"לית
אליהו מרידור:
לא, אני רוצה לשאול אותה שאלה
אליהו מרידור:
 אם יושב ראש איגוד חברות הסיעוד מציע את הצעתו, אם אתם מקיימים את זה עכשיו
דורון רז:
כבוד יושב הראש, אני לא חושב שהבמה המכובדת שלך היא הבמה לדיון הזה
דורון רז:
 הדבר נמצא בהליך משפטי
דורון רז:
 אני לא חוזר בי ממה שאמרתי קודם וממה שאני אומר עכשיו
דורון רז:
 אני לא חושב שזה המקום ולא חושב שאתה מי שצריך לתת את הפתרון, כשזה נמצא כרגע בהליך משפטי
דורון רז:
 אנחנו מוכנים ללכת לקראת ההליכים האלה, אם ביטוח לאומי יעשה את המהלכים שצריך לעשות
אליהו מרידור:
 תראה אדוני
דורון רז:
אני את הדברים האלה - - -
אליהו מרידור:
אתה לא עובר אורח, אתה יושב ראש האיגוד
אליהו מרידור:
 אתה דמות מאוד מאוד מכובדת
דורון רז:
אני העליתי את הדברים האלה ביחד עם היועץ המשפטי של האיגוד שלנו בפני הגב' אורנה זמיר שהייתה קודמתה של נטלי גבאי
אליהו מרידור:
 ואני שואל אותך שאלה
דורון רז:
יותר מפעם אחת
נטלי גבאי לוי:
דורון, אני מתנצלת שאני מתייחסת לזה
נטלי גבאי לוי:
 אבל בכל שיחות הבירור שעורך הדין שלכם היה ואנחנו נעביר לוועדה
דורון רז:
זה לא רלוונטי, אתם לא דיברתם על זה
נטלי גבאי לוי:
לא העליתם את הדבר הזה
דורון רז:
אתם דיברתם נקודתית
נטלי גבאי לוי:
ואם הסכמתם לדבר הזה, זה גם לא עלה במסגרת התביעה שלכם וגם לא בהליך הגישור
נטלי גבאי לוי:
 אז זה קצת תמוה בעיניי לבוא ולומר את זה עכשיו
דורון רז:
נטלי, לדיוק הדברים, ההתדיינות המשפטית שלכם היא עם שתי חברות, היא לא עם איגוד, היא לא עם ענף הסיעוד
דורון רז:
 היא נקודתית לשתי חברות
דורון רז:
 אם הייתם מנהלים איתנו משא ומתן אני פתוח לשמוע את הדברים
דורון רז:
 אני חושב שאני יכול להביא את החברות שלי להסכמה למה שאנחנו הצענו
אליהו מרידור:
לא, מה יש הסכמה? אתם הצעתם הצעה כל כך נדיבה, כל כך אחראית
דורון רז:
היא לא נדיבה
דורון רז:
 היא לא נדיבה
אליהו מרידור:
הוגנת
דורון רז:
היא לא לכאן ולא לכאן
דורון רז:
 שלא תהיה לך אי הבנה
אליהו מרידור:
אתם בסך הכול רציתם לקבל הגנה שאם יתבעו אתכם תהיה לכם כתובת
דורון רז:
אני חוזר, שלא תהיה לך אי הבנה
דורון רז:
 הכסף לא נשאר אצלנו יום אחד
דורון רז:
 הועבר לעובדים
דורון רז:
 אני לא ארוויח יותר אם אני אשלם להם או לא אשלם להם
דורון רז:
 ודרך אגב, אם הוא יישאר בביטוח לאומי - - -
אליהו מרידור:
ולכן אני מאוד מאוד מעריך את ההצעה שלכם
דורון רז:
- - - לא בהכרח שהוא ילך לשירותי הסיעוד האחרים
אליהו מרידור:
לכן אני מאוד מאוד מעריך את ההצעה שלכם
אליהו מרידור:
 ואני שואל שאלה: מה השתנו התנאים שאז הצעתם הצעה שכרגע אתה לא ממהר להציע אותה? או שכן ואני טעיתי?
דורון רז:
כי כרגע ביטוח לאומי נמצא בהתדיינות משפטית עם שתי חברות
אליהו מרידור:
תמיד
אליהו מרידור:
 מה זה שייך?
דורון רז:
ואני העליתי נושא ואמרתי מה אנחנו הצענו
דורון רז:
 יש מקום לשבת ולדבר
דורון רז:
 ההצעה הזאת יכול להיות שהיא רלוונטית גם עכשיו, אבל צריך לדבר על זה
דורון רז:
 אני לא יכול להיכנס באמצע הליך משפטי שמקיים הביטוח הלאומי מול שתי חברות
דורון רז:
 אני לא יכול
דורון רז:
 אני יכול לבוא לא בבמה הזאת, בבמה המכובדת עם נטלי ועם ירונה והמחלקה המשפטית של ביטוח לאומי
דורון רז:
 לשבת איתם ולמצוא, אם הם יסכימו, כמו שדרשנו אז, יש מקום להתחיל להניע איזה שהוא מהלך שהוא יכול להיות
דורון רז:
 דרך אגב, הוא לא יציל את העובדים
דורון רז:
 כי אז ביטוח לאומי לא ישלם לנו והעובד לא יקבל את זה
דורון רז:
 היום כשהוא משלם לנו, נכון שאין בתוך התעריף של הנסיעות זכויות סוציאליות שלא קיבלתי ולא שילמתי
דורון רז:
 אבל נכון ששילמתי את הכסף לעובד
דורון רז:
 מה שאתה רוצה עכשיו שאני לא אשלם אותו לעובד
דורון רז:
 מסיבות אחרות, לא מהסיבות הרלוונטיות לזכויות העובד
אליהו מרידור:
לא, לי יש עוד כמה עשרות
אליהו מרידור:
 אבל אני לא סרקתי אותם לפה
אליהו מרידור:
 אוקיי, איזה שקף זה? מר רז, יש לך, איפה מר רז? איתנו בשידור? מר רז? יש לך את המצגת שאני מציג כרגע?
דורון רז:
עכשיו אני יכול לדבר, פתחו לי את המיקרופון
דורון רז:
 כן?
אליהו מרידור:
 תראה, אז יש לי - - -
דורון רז:
אני לא רואה מצגת
אליהו מרידור:
 אצלי, אצל עדן, אצל דקלה ואצל עוד גורמים כאן, שמורים בין כמה עשרות לכל אחד, שונים, תלושי העסקה שונים, אדוני היועץ המשפטי
אליהו מרידור:
 כמה עשרות עד 100 וקצת לכל אחד, תלושים של עובדים זרים בחברות סיעוד, דרך חברות סיעוד
אליהו מרידור:
 גברתי היועצת המשפטית, שבדרך פלא כל מה שדגמנו אין בהם סעיף נסיעות
אליהו מרידור:
 מי יודע להסביר לי את זה? לא שומע
אליהו מרידור:
 מה? אולי צריך לסדר לו את זה, יש לו שם בעיה בשמע
אליהו מרידור:
 אני פשוט לא שומע את התשובה
דורון רז:
מה השאלה?
אליהו מרידור:
 סודר? אז ככה: אני אומר שאצלי ואצל צוות לשכתי, ולא רק, ישנם בין עשרות למאות תלושים של אנשים שונים מחברות סיעוד מגוונות, שבאף אחד מהם אין את רכיב הנסיעות
אליהו מרידור:
 אף אחד מהם
אליהו מרידור:
 איך אדוני מסביר את זה?
דורון רז:
איך אתה רוצה שאני אענה לך?
אליהו מרידור:
אתה ענית בצורה כל כך - - -
דורון רז:
אני יכול לכוון אותך ליושבים מולך, המוסד לביטוח לאומי
דורון רז:
 זה, זה עצם הנושא של, שאתה צריך להתייחס אליו
דורון רז:
 אנחנו מבוקרים על ידי משרדי רואה חשבון של הביטוח הלאומי, כולל תלושי השכר
דורון רז:
 ואם ביטוח לאומי מוצא שחברה לא קיימה את התחייבויותיה, כאילו כמו שאתה אומר, שאני לא יודע כמה זה נכון או, אתה מבין שאנחנו מוציאים - - -
אליהו מרידור:
היועצת המשפטית - - -
דורון רז:
מיליוני תלושים
אליהו מרידור:
לא, אני שואל שאלה
אליהו מרידור:
 אחת הדמויות הבכירות בכנסת אמינה עליך?
דורון רז:
בבקשה?
אליהו מרידור:
היועצת המשפטית של הוועדה, עורכת הדין נעה בן שבת, היא אחת הדמויות הבכירות והמוערכות ביותר בכל משכן הכנסת
דורון רז:
אני מעריך אותה מאוד ואני מכבד אותה
אליהו מרידור:
היא אמינה עליך? אני מבקש לחשוף בפניה, אני מניח, כמה תלושים אמורים להוות לך אינדיקציה?
נעה בן שבת:
תלוי במה - - -
אליהו מרידור:
 אגב, אני אומר לך משהו, גברתי היועצת המשפטית, אני מבהיר פה לנוכחים
אליהו מרידור:
 אני לא עושה אף סלקציה בין התלושים שקיבלתי
אליהו מרידור:
 זאת אומרת, אם באחד מהם יש, אז הוא אמור להיות בפנים
אליהו מרידור:
 לא אמרתי התלוש הזה לא מקדם את החשד שלי, אני לא אציג אותו
אליהו מרידור:
 עשרה תלושים, 50 תלושים, 100 תלושים? כמה תלושים את צריכה לראות בשביל להגיד לו ראיתי, זה מדגם מייצג
אליהו מרידור:
 שהסעיף הזה לא קיים
אליהו מרידור:
 הנה, אני מבהיר, הסעיף הזה לא קיים
אליהו מרידור:
 לא קיים
אליהו מרידור:
 לא שהוא קיים בעצימות נמוכה, הוא לא קיים
דורון רז:
אני חולק, אני חולק על דבריך
נעה בן שבת:
צריך לשמוע גם את תגובת הביטוח הלאומי
נעה בן שבת:
 אם עשו הרי בקרה
נעה בן שבת:
 אמרו שהם עשו בקרה אישית על כל תלוש ותלוש
נעה בן שבת:
 השאלה מה הם מצאו
אליהו מרידור:
צודקת
דורון רז:
 נכון
נעה בן שבת:
מה הם מצאו ומה הם ראו
נעה בן שבת:
 אני חושבת שהם צריכים
דורון רז:
הם הכתובת
דורון רז:
 הם הכתובת
אליהו מרידור:
 תראה, כשבדיון הקודם כל כך שוחחת עליהם, שאלתי את עצמי מתי נגיע לשלב שבו כל אחד יגן על עמדות הצד שהוא זה
דורון רז:
לא, זה לא קשור
דורון רז:
 אני חושב שביטוח לאומי עושה את עבודתו נאמנה
אליהו מרידור:
לא האמנתי שזה יהיה כל כך מהיר
אליהו מרידור:
 והיה מי שהסתי לו עצה, צר לי שהוא לא כל כך הבין שאני מניח לאן זה הולך וזה הגיע עוד מוקדם יותר אפילו ממה שחשבתי
אליהו מרידור:
 אבל אני שואל אותך גב' גבאי, מנהלת האגף
אליהו מרידור:
 את ביצעת בקרה
אליהו מרידור:
 כמה תלושים סקרת בבקרה?
נטלי גבאי לוי:
אנחנו סוקרים חברות
נטלי גבאי לוי:
 סקרנו בנושא הזה 74 חברות
אליהו מרידור:
את הרוב
נטלי גבאי לוי:
את רוב החברות
נטלי גבאי לוי:
 מצאנו שליותר מ-40 עובדים במהלך החודשים נמצא רכיב נסיעות
נטלי גבאי לוי:
 אני יכולה רק להרחיב במילה אחת
אליהו מרידור:
כמה? גברתי, 75% נבדקים
אליהו מרידור:
 מקרב החברות הרלוונטיות
אליהו מרידור:
 כ-75%
אליהו מרידור:
 מצאתם 40
אליהו מרידור:
 מתוך כמה אלפים של תלושים?
נטלי גבאי לוי:
אנחנו לא בודקים אלפים של תלושים
אליהו מרידור:
כמה בדקתם?
נטלי גבאי לוי:
אנחנו בודקים בכל חברה את כמות המועסקים, מבדיקה שהיא לא מדגמית
נטלי גבאי לוי:
 היא כמות שהיא יחסית גדולה
אליהו מרידור:
כמה? מצרפי כמה?
נטלי גבאי לוי:
זה ביחס לגודל הסניף
נטלי גבאי לוי:
 אני אעביר את הנתון הזה לוועדה
נטלי גבאי לוי:
 אני לא רוצה להגיד עכשיו סתם
אליהו מרידור:
 אם את יכולה לתת לי דוגמה של א' בלי להגיד את שמו
אליהו מרידור:
 תגידי א' מעסיק 2,000 עובדים, 800 מתוכם ישראלים, 1,200 זרים
אליהו מרידור:
 בדקתי, 600
נטלי גבאי לוי:
 אבל אני רוצה רק לסבר את האוזן
נטלי גבאי לוי:
 הבקרות שלנו נעשות לכלל העובדים
נטלי גבאי לוי:
 אנחנו לצורך הוועדה עשינו הפרדה ידנית בדוחות שלנו בשביל להגיד כמה עובדים זרים בדקנו
נטלי גבאי לוי:
 אז אני לא רוצה לתת נתון שהוא לא מדויק
אליהו מרידור:
אז אני שואל, לא, תראי
אליהו מרידור:
 הרי את הגעת היום לדיון שאת יודעת לאן הוא מגיע ואת יודעת מה הנושאים שאני בודק
אליהו מרידור:
 והיו לנו פגישות הכנה
אליהו מרידור:
 ואנחנו מנסים לדייק את זה
אליהו מרידור:
 ושלחתם הרבה פסקי דין והבהרות וזה אחלה
אליהו מרידור:
 עדיין, כשאת יודעת לומר לי מצאנו 40 עובדים שמשלמים להם נסיעות, מן הסתם את יודעת להגיד לי 40 מתוך כמה
אליהו מרידור:
 כי אם זה 40 מתוך 40,000 - - -